Iktatószám: KGO/148-14/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. június 29-ei rendes nyilvános ülésére**

**Tárgy:** Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**I.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatóak, kiadási előirányzatok egymás között átcsoportosíthatók.

Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása – az állami támogatás összegének módosulása, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulása, a felhalmozási kiadási előirányzatok módosítása, a működési kiadások előirányzatának és a befizetési kötelezettség előirányzatának változása, valamint a Képviselő-testületi döntések költségvetési rendeleten való átvezetése miatt – vált szükségessé.

**II.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 1.347.490 ezer Ft-tal változik.

A ***működési pénzforgalmi bevételek*** előirányzata15.402 ezer Ft-tal emelkedik.

Az **önkormányzatnál** a működési pénzforgalmi bevételi előirányzat 9.511 ezer Ft-tal növekszik.

Ezen belül: 7.946 ezer Ft-tal nő az *önkormányzat államháztartáson belüli működési célú támogatásainak*összege.

Az önkormányzat *állami támogatás* címen kapott előirányzata 10.044 ezer forinttal növekszik az allábbiak szerint:

Megállapításra került a 2016. decemberi bérkompenzáció összege, mely 811 ezer forint. Ezzel az összeggel módosul az *önkormányzat működésének általános támogatása*. Utóbbi támogatás 987 ezer Ft összegben az eredeti költségvetésben, államháztartáson belülről átvett működési pénzeszközként már tervezésre került. A támogatás összegének pontosítása után a fenti összeg az állami támogatások előirányzatát növeli. A tervszám és a tényleges összeg különbözete az általános tartalékot csökkenti.

Az központi költségvetés a 257/2000. (XII. 26.) Kormány rendelet alapján támogatást biztosít a helyi önkormányzatok számára a szociális, valamint a gyermekjóléti és gyermekvédelmi ágazatban dolgozók részére folyósítandó szociális összevont pótlék és az azt terhelő szociális hozzájárulási adó összegére. A Magyar Államkincstár 6.521 ezer forintot utalt a 2017. évi szociális ágazati összevont pótlék címén, mellyel januártól májusig finanszírozta a szociális dolgozók szociális pótlékának összegét.

288 ezer forint az Államkincstár által folyósított bölcsődei pótlék összege. A 462/2016. ( XII. 23.) Kormány rendelet alapján a központi költségvetés támogatást biztosít a helyi önkormányzatok részére a 2017. január-november havi foglalkoztatással összefüggésben kifizetett bölcsődei pótlékra és az azt terhelő szociális hozzájárulási adóra. A fenti összeg a középfokú végzettséggel rendelkező kisgyermeknevelők 4 havi havi bérekkel kifizetett pótlékának és azt terhelő szociális hozzájárulási adójának támogatott összege.

Az összesen 6.809 ezer Ft, az *önkormányzat szociális, gyermekjóléti és gyermekétkeztetési feladatok ellátására kapott állami támogatások* előirányzatát növeli.

*Működési célú és kiegészítő támogatások* előirányzata 2.424 ezer forint összegben kialakításra kerül. Az eredeti költségvetésben a 2017. évi bérkompenzáció támogatásának összegét már tervezéstük a fejezeti kezelésű pénzeszköz átvétel között. A MÁK nettó finanszírozásának, előirányzat közlő adatlapja alapján a 2017. január - április havi bérkompenzáció és a 2017. évi előleg összege átcsoportosításra kerül a működési célú és kiegészítő támogatások előirányzata közé.

*Elvonásokból, illetve befizetésekből származó bevétel* összege 36 ezer Ft. Ez az összeg a 2016. évi zárszámadásról szóló 12/2017. ( V. 25.) rendeletben megállapított vállalkozási tevékenység után - fenntartó részére - befizetendő maradvány összege.

Az *egyéb működési célú támogatások államháztartáson belülről* kapott előirányzata 2.134 ezer Ft-tal csökken.

A költségvetési szerveknél foglalkoztatottak 2016. decemberi bérkompenzációjának előirányzata fentiekben már elmondottak szerint megszűnik, mivel átcsoportosításra kerül az önkormányzat általános feladatainak állami támogatása közé. A költségvetési szerveknél foglalkoztatottak 2017. évi bérkompenzációjára tervezett előirányzat 2.424 ezer forinttal csökken, mely összeg átcsoportosításra kerül a kiegészítő állami támogatások közé.

A Zala Megyei Rendőr-főkapitányság elszámolt a 2016. évi önkormányzati támogatással. A 7.000 ezer Ft támogatást nem használta fel teljes egészében. A Képviselő-testület 38/2017. (III. 30.) határozata szerint, a fel nem használt támogatás összegét, 43 ezer forintot vissza kell fizetnie.

234 ezer Ft a Zala Megyei Kormányhivatal Foglalkoztatási Főosztálytól, közfoglalkoztatottak bértámogatására kapott összeg. Az összeg a 2017. február-április közötti közfoglakoztatással kappcsolatos átvett összeget tartalmazza.

1.000 ezer Ft a „Fenntartható kölekedés fejlesztése” projekt 2017. évi működési kiadásokra tervezett előlegének összege.

*Közhatalmi bevételek* előirányzata nem változik. 115.390 ezer Ft átcsoportosítás szükséges a kötelező és nem kötelező bevételi előirányzatok között.

*Működési bevételek* előirányzata 662 ezer Ft-tal emelkedik.

Az önkormányzat - a Képviselő-testület 192/2016. (VII. 16.) határozata alapján - értékesítette az MVM OVIT Zrt.. részesedéseket. Az eladásból származó bevétel összege 2.860 ezer forint. Ebből az összegből 2.270 ezer forint a könyvszerinti értéknek megfelelő összeg. Ez felhalmozási – részvények értékesírtéséből származó – bevételként könyvelendő. Az eladási ár és a nyilvántartási érték közötti eltérés összege, 590 ezer forint, működési bevétel. Emiatt a működési bevételek előirányzata ezzel az összeggel növekszik.

A Képviselő testület 90/2017.(III.30.) határozata szerint az önkormányzat átveszi a HeBi kerékpáros rendszer üzemeltetése során a Hévíz TDM Egyesületnél felhalmozódott kaució összegét, mely 72 ezer Ft.

*Működési célú Áht-n kívülről átvett pénzeszközök* előirányzata 903 ezer Ft összegben kialakításra kerül.

A „Nemzetközi Workshopok fiatalok számára a városrehabilitációt érintő döntéshozatalba történő bevonás érdekében” (továbbiakban: Transzforming your city) – projekt folyósított előlege ez az összeg.

***Felhalmozási pénzforgalmi bevételek:***

Az önkormányzat és intézményei felhalmozási pénzforgalmi bevételi előirányzata 141.728 ezer Ft-tal módosul.

Az **Önkormányzat** *felhalmozási bevétele* 2.270 ezer forinttal emelkedik.

Az összeg az MVM OVIT Zrt. *részvényeinek értékesítésből* származik.

128.221 ezer Ft összegben kialakításra kerül az *Áht-n belülről átvett felhalmozási célú támogatások* előirányzata. Ez a „Fenntartható kölekedés fejlesztése” projekt 2017. évi felhalmozási célú kiadásokra tervezett előlegének összege.

Az *Áht-n kívülről átvett felhalmozási célú támogatások* előirányzata 292 ezer forinttal emelkedik.

A Hévíz Tv Nonprofit Kft elszámolt a 2.100 ezer Ft 2016. évi felhalmozási célú támogatás felhasználásával. A Képviselő testület 56/2017.(II.23.) határozata szerin a fel nem használt támogatás összege 292 ezer forint, melyet vissza kell fizetni.

***Finanszírozási célú bevételek:***

Finanszírozási bevételek előirányzata önkormányzat és intézményei szintjén 1.190.360 ezer Ft-tal növekszik.

**Önkormányzat** esetében a finaszírozási bevétel tervezett emelkedése 1.168.861 ezer Ft.

997.160 ezer Ft a pénzügyi vállkozásoktól felveendő hosszú lejáratú *hitel* összege. A hitel felvételt előzetesen - a 353/2011. (XII.30.) Kormány rendelet szerint - engedélyeztetni kell. A hitelfelvételre a Kormány kedvező döntése alapján kerülhet sor. A hitel 4 beruházási cél megvalósítását segíti. Ezek a Buszpályaudvar áthelyezése, Széchenyi utca fejlesztése, Nagyparkoló átalakítása és a város térfigyelő kamerarendszerének kiépítése.

Valamennyi intézmény és az önkormányzat esetében módosításra kerül az *előző évi maradvány igénybevétele* a 2016. évi zárszámadásban megállapított költségvetési maradványnak megfelelően. A 2017. évi eredeti költségvetés szerinti előző évi maradvány felhasználás 571.200 ezer Ft. A 2016. évi zárszámadásról szóló 12/2017. (V. 25.) rendelet szerint a maradvány összege 764. 400 ezer Ft. A különbözettel, 193.200 ezer forinttal a finanszírozási bevételek összege módosításra kerül.

Az **Önkormányzat** pénzügyi mérlegében 171.701 ezer Ft az előző évi maradvány igénybevétele miatti előirányzat módosulás.

**Intézmények:**

**Polgármesteri Hivatal:**

A Polgármesteri Hivatal bevételi főösszege 1.087 ezer forinttal emelkedik. Ezzel az összeggel módosul a ***finanszírozási bevételek*** előirányzata.

16.697 ezer Ft a 2016. évi maradvány összege, melynek megfelelően a maradvány igénybevétel előirányzata kialakításra kerül.

15.610 ezer forinttal csökken a központi irányító szervi működési *támogatás* előirányzata.

A módosítás összege ellentétes hatások eredőjeként alakul ki.

Növeli az irányítószervi támogatást a 2017. évi jutalom keret felosztásából a hivatalra jutó 6.174 ezer Ft összeg, mely a kifizethető jutalom és az azt terhelő munkaadói elvonás összegét finanszírozza.

Előirányzat csökkenést okoz:

* a személyi juttatások és a munkaadót terhelő járulékok előirányzata terhére 6.500 ezer Ft irányító szervi működési támogatás elvonásra kerül. Az elvonás fedezi az Önkormányzati épület két tárgyalójának felújítását,
* a fentiekben említett 2016. évi maradványnak megfelelő, 16.697 ezer Ft irányító szervi működési támogatás elvonásra kerül.
* 2017. július 1. napjától a Polgármesteri Hivatal gondnokának álláshelye visszarendeződik a GAMESZ állománmyából. Ennek megfelelően az 5 hónap személyi juttatásának és munkaadót terhelő járulékának előirányzata valamint a cafeteria időarányos összegének megfelelő előirányzat - összesen 1.413 ezer Ft -átcsoportosításra kerül a Polgármesteri Hivatalhoz.

**GAMESZ:**

Az intézmény **bevételi előirányzata** 10.284 ezer Ft-tal emelkedik.

2.848 ezer forinttal nőa ***működési pénzforgalmi bevétel*** tervezett összege.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott összeg.

A ***finanszírozási bevételek*** előirányzata 7.436 ezer forinttal emelkedik.

1.595 ezer Ft az intézmény 2016. évi maradványának összege, melynek megfelelően az *előző évi*  *maradvány igénybevétel* előirányzata kialakításra kerül.

5.841 ezer forinttal emelkedik a *irányító szervi működési támogatás* előirányzata:

* 6.793 ezer Ft a Képviselő-testület 99/2017.(III. 30.) határozata alapján megállapított 2017. évi jutalomkeret felosztásból származó támogatás;
* 1.413 ezer forinttal csökken az irányító szervi működési támogatás a gondnok létszámának 2017. júlis 1. napjával történő átszervezése miatt.

**Brunszvik Teréz Napközi Otthonos Óvoda:**

Az Óvoda **bevételi előirányzata** 3.415 ezer forinttal emelkedik.

A ***finaszírozási bevételek*** előirányzata emelkedik ezzel az összeggel.

28 ezer Ft az intézmény 2016. évi maradványának összege, melynek megfelelően az *előző évi maradvány igénybevétel* előirányzata kialakításra kerül.

3.387 ezer forinttal emelkedik a irányító szervi működési támogatás előirányzata, mely a Képviselő-testület 99/2017.(III. 30.) határozata alapján megállapított 2017. évi jutalomkeret felosztásból származó támogatás.

**Gróf I. Festetics György Művelődési Központ:**

Az intézmény ***bevételi előirányzata*** 16.198 ezer forinttal megemelésre kerül.

A ***finaszírozási bevételek*** előirányzata emelkedik ezzel az összeggel.

2.553 ezer Ft az intézmény 2016. évi *alaptevékenységének maradványa* és 355 ezer Ft a *vállalkozási maradvány* összege, melynek megfelelően az *előző évi* m*aradvány igénybevétel* előirányzata kialakításra kerül.

13.290 ezer Ft-tal emelkedik az *irányító szervi működési támogatás* előirányzata:

* 2.500 ezer Ft a Képviselő-testület 86/2017. (III. 30.) határozata szerinti, a II. Hévízi Futó Fesztivál megrendezéséhez adott önkormányzati részvétel összege,
* 2.223 ezer Ft a Képviselő-testület 99/2017.(III. 30.) határozata alapján megállapított 2017. évi jutalomkeret felosztásból származó támogatás;
* 13.567 ezer Ft az intézmény indokolt kérelme alapján adott – az eredeti költségvetés tervezésekor még nem ismert - többletkiadások finanszírozásához szükséges összeg;
* elvonásra kerül 5.000 ezer Ft - az intézmény kiemelt dologi kiadásai között szerepeltetett a „szakácsolimpián való részvétel” kiadásaira tervezett előirányzat.

**TASZII:**

A szociális intézmény **bevételi előirányzata** 9.546 ezer Ft-tal növekszik.

3.043 ezer forinttal emelkedik ***a működési pénzforgalmi bevételek*** előirányzata.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott 2.788 ezer Ft.

255 ezer forinttal nő a működési bevétel előirányzata, mely a gépjármű értékesítésből származó Áfa bevétel.

945 ezer forinttal növekszik ***a felhalmozási pénzforgalmi bevételek*** előirányzata.

Az intézmény lecserélte az orvosi ügyelet lebonyolításához és a bentlakásos szakosított ellátáshoz használt személygépkocsiját. Az új Dacia átvételekor, a régi Wolkswagen Jetta gépkocsi értékesítésre került, bruttó 1200 ezer Ft értékben. Az értékesítés Áfa része működési bevételként könyvelendő. Egyéb tárgyi eszköz értékesítéséből származó felhalmozási bevételként 945 ezer Ft vehető figyelembe.

A ***finanszírozási bevételek*** előirányzata 5.558 ezer forinttal emelkedik.

271 ezer Ft az intézmény 2016. évi maradványának összege, melynek megfelelően az *előző évi maradvány igénybevétel* előirányzata kialakításra kerül.

5.287 ezer Ft a Képviselő-testület 99/2017.(III. 30.) határozata alapján megállapított 2017. évi jutalomkeret felosztásból származó támogatás;

**III.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel 1.347.490 ezer Ft-tal módosul.

A ***működési pénzforgalmi kiadások*** kiemelt előirányzatának tervezett összege önkormányzat és intézményei esetében 39.847 ezer Ft-tal emelkedik.

**Önkormányzat**

Az önkormányzat ***kiadásainak előirányzata*** 1.319.155 ezer Ft-tal emelkedik.

Ezen belül a *működési pénzforgalmi kiadások* előirányzata 683 ezer Ft-tal csökken.

A *személyi juttatások és munkaadót terheló járulékok* előirányzatát növeli:

* a 99/2017. (III. 30.) Képviselő-testületi határozatban megállapított 413 ezer Ft összegű 2017. évi jutalom keret és azt terhelő 91 ezer Ft összegű szociális hozzájárulási adó.
* Az átvett közfoglalkoztatási támogatásnak megfelelően kialakított kiadási előirányzat.
* A „sportOverBorder” – „Sport határok nélkül” - projekt módosított költségvetése szerint kialakított 4.766 ezer Ft összegű személyi juttatásra és 1.748 ezer Ft összegű szociális hozzájárulási adóra vonatkozó előirányzat.
* A „Transzforming your city” projektel kapcsolatban kialakított 301 ezer Ft összegű személyi juttatásra és 28 ezer Ft összegű szociális hozzájárulási adóra vonatkozó előirányzat.
* Több esetben szükséges az eredeti költségvetésben tervezett előirányzat megemelése. Amennyiben lehetséges az azonos részletező kódon belüli egyéb kiadás (pl: dologi kiadás) terhére bíztosítjuk a személyi és munkaadót terhelő járulék előirányzat megemelését, illetve más részletező kódon tervezett működési kiadás terhére (pl: „egyéb kinem emelt” előirányzatok terhére).
* Reprezentációként elszámolt kiadások:
* Kökösi Virág felkészülését segítő támogatás, mely reprezentációnak számít, a személyi juttatásként elszámolandó összeg 118 ezer Ft. Az önkormányzatot terhelő járulék összege 26 ezer Ft.
* Nyelvész versenyen való részvétel utazási költségéhez való hozzájárulás összege
* Tanulmányi versenyen elért eredmény tárgyjutalma.

Fenti tényezők hatására a személyi juttatások előirányzata 12.765 ezer forinttal, a munkaadót terhelő járulék előirányzata 2.340 ezer forinttal emelkedik.

Az ASP gazdálkodási rendszer bevezetésével módosult a költségek elkülönítésére alkalmazott módszer. Korábbi években tervezési alapegységeket használtunk, az új rendszerben részletező „kódról” beszélhetünk. Az eredeti küöltségvetés még tervezési alapegységekre készült. Az új gazdálkodási rendszer alkalmazásakor változtak a költség elkülönítés egységei, emiatt az önkormáynzat működési kiadásait bemutató 2/2. melléklet - mely a jelen rendeletmódosítás tervezet 10. melléklete - átdolgozásra került.

Az önkormányzat *dologi kiadások* előirányzata 18.900 ezer Ft-tal emelkedik.

* 2.064 ezer forinttal megemelésre kerül a HeBi üzemeltetés dologi előirányzata. Az erdeti költségvetésben tervezett előirányzat nem nyújt fedezetet a tárgyévben tervezett működési kiadásokra. Fenti összegből 72 ezer Ft a Hévíz TDM Egyesületnél felhalmozódott kaució összege, melynek felhasználásat dologi kiadásra terveztük.
* 1.082 ezer Ft a „Transzforming your city” projektel kapcsolatban kialakított dologi kiadások előirányzata. A Képviselő-testület 263/2016. (XI. 21.) határozatával döntötte el a pályázat benyújtását. Kedvező elbírálás mellet 902 ezer Ft előleg kiutalásra került. A projekt megvalósítása megkezdődött. Az előleg nem fedezi a kötelezettségvállalás összegét ezért átmenetileg önkormányzati erőből biztosítani kell a kiadások fedezetét.
* 2017. évi számviteli változás, hogy az ellátottak részére természetben nyújtott ellátásokat dologi kiadásként kell könyvelni. Emiatt a tüzifa támogatás – 700 ezer Ft és az önkormányzat által felvállalt nyári szünidei gyermekétkeztetés - 400 ezer Ft - előirányzatát át kell csoportosítani a dologi kiadások közé.
* 2017. júliustól a gépjármű üzemeltetésre előirányzat kerül kialakításra az önkormányzatnál a 2 db – Skoda Jeti és Skoda Super B – személygépkocsi üzemeltetésére. A Polgármesteri Hivatal üzemeltetési joga megszűnik és a gépkocsi fenntartását a tulajdonos önkormájyzat viseli.
* Autobuszpályaudvar áthelyezésével kapcsolatos telekvásárlások meghiúsulása esetén, kisajátítási terv készítetés kiadására 2.000 ezer Ft elkülönítésre kerül a a Képviselő-testület határozatainak megfelelően. (167-174/ 2017. (V.25.) számú határozatok szerint)
* Az autobuszpályaudvar áthelyezésével kapcsolatos telekvásárlások adás-vételi szerződéseinek megkötésére tervezett ügyvédi megbízási díj összege 809 ezer Ft.
* „Fenntartható közlekedés” projekt, szakmai tevékenységhez kapcsolódó szolgáltatások kiadásaira tervezett összeg 1.000 ezer Ft.
* A „SportOverBorder” projekt módosított költségvetése szerint kialakított dologi kiadások előirányzata 13.917 ezer Ft. A projekt megvalósításához a Képviselő-testület 160/2016.(V.26.) határozata szerint 785 ezer Ft önerővel járult hozzá. A projekt megvalósítása során, a kötelezettségvállaláshoz szükséges fedezetet átmenetileg önkormányzati forrásból biztosítani kell.
* Széchenyi utca fejlesztésével kapcsolatban már több kötelezettségvállalás vált szükségessé, ezért 865 ezer Ft összegben dologi előirányzat kerül kialakításra.
* Az ASP rendszerbevezetése során kialakított részletező „kódok” miatt a dologi kiadásoknál is több átcsoportosítás szükséges. Pl: megszüntetésre kerül az ingatlanhasznosítás esetében a közterület és egyéb elnevezésű tervezési alapegységek és az előirányzat egyetlen e témájú részletezőre kerül. Több tervezési egység megszünik és összevezetésre kerül az egyéb ki nem emelt részletezőre.

A nemzetközi kapcsolatok az elmúlt években tovább erősödtek, jól mutatja ezt a testvér-települési kapcsolatok és a közvetlen EU-s Brüsszeli források lehívása (EU3Doms és Transforming Your City), és a határon átnyúló projektek beadása illetve sikere (Sport Over Borders).   Továbbra is fontos tehát a pályázati és területi szervezeti együttműködésekben való részvétel előkészítése és leszervezése. A nemzetközi kapcsolatok ápolásához, megszervezéséhez, a nagyköveti program felélénkítéséhez, tolmácsoláshoz és fordításhoz szakmai tanácsadás igénybevétele szükséges. A megbízás folytatásának tartalma a fentieken túl az eddig kialakított kapcsolatok fenntartása, továbbá a releváns nemzetközi pályázati lehetőségek és kapcsolatrendszer felkutatása az alábbi kiemelt programokra fókuszálva:

* vizek, gyógy és termálvizek, fenntartható vízgazdálkodás, gyógyvizekre és kapcsolódó erőforrásokra alapozó turisztikai termék- és technológia fejlesztés, általános turisztikai arculatfejlesztés, termék és attrakció fejlesztést.
* Potenciális program területek: Horizon2020, Life 2014-2020, Central Europe, Danube, Európai Együttműködési programok, HUSI, HUHR, HUAT határmenti programok.

A megbízási díjra nettó 4.500 e Ft –ot (1.215 e Ft áfa) javasolunk előirányozni, amely jelen előterjesztett rendelettervezet 12. melléklet 45. Önkormányzat nemzetközi kapcsolatok során rendelkezésre áll, ezért többlet forrást nem igényel.

Az *ellátottak pénzbeni juttatásai* előirányzat 1.100 ezer forinttal csökken. A dologi kiadásoknál leírtak miatt átcsoportosításra kerül a tüzifa és az önkormányzati döntésen alapuló nyári gyermekétkeztetés előirányzata.

A települési támogatások 5.300 ezer Ft értékű előirányzata a részletesebb tájékoztatás miatt öt felé megbontásra kerül: temetési támogatás 600 ezer Ft, iskolakezdési támogatás 800 ezer Ft, születési támogatás 1.000 ezer Ft, méltányossági támogatás 600 ezer Ft és rendkívüli támogatás 2.300 ezer Ft. Utóbbi megbontás az előirányzat összegét nem módosítja.

1.262 ezer forinttal emelkedik az *Államháztartáson belüli működési pénzeszköz átadás* előirányzata.

1.112 ezer Ft támogatást kér a Nagykanizsai Tankerületi Központ a Hévízi Illyés Gyula Álltalános Iskolába járó gyermekek iskolatej programjához. Az intézmény jelezte a Tankerületi Központ felé a programba való részvételi szándékát. Az 1 főre jutó magas adóerőképesség és a kormányrendeletben szereplő egyéb feltételek miatt az igényelhető támogatás maximális összege a fenti összeggel kevesebb, mint a szállító 2017/2018. tanévre adott árajánlata. A Tankerület kéri az önkormányzatot, hogy nyilatkozzon a hiányzó összeg biztosításáról.

150 ezer Ft a Karmacs Község Önkormányzata részére, Borka Mihály siremlékének helyreállításához biztosított hozzájárulás összege.

63.982 ezer Ft-tal nő az *Államháztartáson kívüli működési célú* *pénzeszköz átadás* előirányzata.

A Képviselő-testület 58/2017. (II. 23.) határozatában 100 ezer forint támogatást biztosított a Helikon Kórus és Baráti Köre Egyesület működésének támogatására.

A Képviselő-testület 86/2017. (III. 30.) határozata alapján 2.500 ezer forinttal csökken a felosztható keret. Ezen összeg, Gróf I. Festetics György Művelődési Központ részére történő átadását rendelte el. Az összeggel a II. Hévízi Futófesztivál szervezési munkákban való önkormányzati részvételt finanszírozza.

600 ezer forint támogatással járul hozzá az önkormányzat a Hévízi Evangélikus és Református Templomépítő és Fenntartó Alapítvány működési kiadásaihoz. (Az alapítvány részére további 300 ezer Ft-ot felhalmozási támogatásként biztosít.)

100 ezer Ft működési támogatást nyújt az önkormányzat a Hévíz és Térsége Kamarai tagok Kulturális Alapítványa részére.

Magyar Máltai Szeretetszolgálat - eredeti költségvetésben szereplő - támogatási összegét, az idei 200 ezer forintos igénye miatt, 73 ezer forinttal emelni szükséges.

Az eredeti költségvetésben a Gróf I. Festetics György Művelődési Központ kiadásai között szerepelt a szakácsolimpia lebonyolítására tervezett 5.000 ezer Ft. Az összeg - az intézménytől való elvonás után - a Hévíz Turisztikai Nonprofit Kft részére kerül átadásra. A programot a nonprofit Kft. bonyolítja le.

1.200 ezer Ft a Szentlélek Római Katolikus Egyházközösség részére biztosított támogatás összege. Ebből az összegből 200 ezer Ft orgonahangverseny szervezését; 1.000 ezer Ft a Hévíz Szentlélek templom nyílászáró festését és a Jézus Szíve Templom kivetítőrendszer kialakítását szolgálja.

A Képviselő-testület 147/2017. (V. 25.) határozatában 821 ezer forint vissza nem térítendő támogatást nyújt a Hévízi Kulturális Központ Nonprofit Kft. részére.

A Nagykanizsai Tankerületi Központ által iskolatej programhoz kért támogatás egy része, 329 ezer biztosítható a még felosztható támogatási keretből, a többit általános tartalékból lehet finanszírozni. A felosztható keret az Államháztartáson kívüli működési célú pénzeszköz átadások között szerepel.

100 ezer Ft támogatást adott az önkormányzat „polgármesteri keretből” a Magyar-Izraeli Baráti Társaság részére.

50 ezer Ft a Keszthelyi Mentők Alapítvány támogatása, melynek szintén a „polgármesteri keret” a forrása.

Az önkormányzat a Hévíz Sk esetében több címen biztosít támogatást:

* A Képviselő-testület 120/2017. (IV. 21.) határozatában támogatja a sportkört TAO kedvezmény igénylésében. A pályázat önrészeként biztosított működési pénzeszköz átadás különböző jogcímeken biztosított összege összesen: 9.500 ezer Ft;
* A Képviselő-testület 134/2017. (IV. 27.) határozatában 15.000 ezer Ft visszatérítendő támogatást nyújt a tervezett Sportszálló engedélyezési terveinek elkészítésére , a 1801/2016. (XII. 20.) Kormány határozatban biztosított támogatás megérkezéséig.
* A támogatási szerződésben a 2017. évi TAO pályázat eredeti költségvetésben tervezett önrésze pontosításra került. Ez alapján a 8.687 ezer Ft működési támogatás, 7.575 ezer forintra lett csökkentve. A mérséklés 1.333 ezer Ft.
* Az eredeti költségvetésben a Sportkör működésére boztosított 98.395 ezer Ft támogatás emelése szükséges. A többlettámogatás összege 37.900 ezer Ft.

A fentiekben felsorolt államháztartáson kívüli működési célú pénzeszköz átadás több forrásból valósult meg. A leírtak szerint a támogatások egy része a még felosztható keretből, más része általános tartalékból, illetve „polgármesteri keretből” finanszírozható.

Jelen rendeletmódosítás keretében az *elvonások, befizetések* előirányzata 367 ezer Ft összegben megemelésre kerül.

75 ezer Ft összegű a 2016. szociális kiegészítő ágazati pótlék elszámolás során keletkezett állami támogatás különbözet összege. A támogatás visszafizetése ez év tavaszán megtörtént.

A Magyar Államkincstár ellenőrizte a 2015. évi központi költségvetésből nyújtott támogatások felhasználását és annak jogszerűségét. Az ellenőrzése során 282 ezer Ft jogtalan támogatás igénybevételt állapított meg. Az összeget önkormányzatunk ügyleti kamataival együtt visszafizette. Az ügyleti kamat összege 10 ezer Ft. Késedelm kamatot nem kellett megállapítani.

*Működési célú céltartalék****:***

*Önkormányzati kinevezett dolgozók juttatása:*

a keret aKépviselő-testület 99/2017. (III.30.) határozata alapján felhasználásra került.

Az elmúlt időszakban, a *polgármesteri hatáskörben felhasználható „keretet”* érintő kiadás 1.690 ezer Ft.

A polgármesteri hatáskörben az elmúlt időszakban az alábbi előirányzat felhasználások voltak:

100 ezer Ft támogatásba részesült a Zala Megyei Önkormányzat a Zalavári Történelmi Emlékpark. Hozzájárulva ezzel a működtetéshez, illetve a csúcsdísz cseréjéhez. A támogatás fele működési, másik fele felhalmozási pénzeszköz átadás.

100 ezer Ft támogatásban részesült a Magyar-Izraeli Baráti Társaság, hozzájárulva ezzel, a könyvkiadás költségeihez.

100 ezer forint támogatást kapott Kökösi Virág a kőszegi nemzetközi kvalifikációs tornára, valamint a diákolimpiára való felkészüléséhez. A támogatást további 44 ezer Ft járulékos kiadás terheli.

150 ezer Ft támogatásban részesült Karmacs Község Önkormányzata. Az összeggel Borka Mihály Zala megye első alispánja siremlékének helyreállítását segíti a város.

733 ezer Ft a 2016. évi tüzifa támogatás, önkormányzati erőből történt kiegészítése. Az összeg 2017. év elején került kifizetésre.

Ritecz Klaudia támogatása 25 ezer Ft, mellyel az országos - a Szegedi Bendegúz Akadémia által kiírt - nyelvész verseny országos döntőjén való részvételt támogattuk. A járulékos kiadás 12 ezer Ft.

Keszthelyi Mentők Alapítvány támogatása 50 ezer Ft. Az összeggel a csíksomlyói pünkösdi búcsú mentési tevékenységét támogattuk.

50 ezer Ft lett felhasználva ajándéktárgy vásárlásra, mellyel tanulmányi versenyen elért kiemelkedő eredményt jutalmaztuk. A járulékos kiadás további 22 ezer Ft.

216 ezer Ft-tal támogatta az önkormányzat, Kubala László születésének 90. évfordulóján rendezett megemlékezést.

88 ezer Ft elkülönítésre került, mint kötelezettséggel terhelt tartalék. A Képviselő-testület 79/2017. (III. 30.) határozatában, az Ovi-Sport Pályához létesíteni kívánt árnyékoló-háló megvalósításához benyújtott pályázat nyertessége esetén biztosítja, a 30 %-os önerőt.

A polgármesteri hatáskörben felhasználható tartalék még felhasználható szabad összege 3.310 Ft.

Általános tartalék:

Növelte az általános tartalékot:

Hévíz Tv Nonprofit Kft részére nyújtott 2016. évi támogatás fel nem használt összege. A Képviselő-testület 56/2017. (II. 23.) határozatában elrendelte a 229 ezer Ft visszafizetését.

Zala Megyei Rendőr-Főkapitányság részére nyújtott 2016. évi támogatás 43 ezer Ft összegű fel nem használt összege.

Hévíz Sk 2017. évi a támogatási szerződésben konkretizált támogatási összegek alapján visszarendezett TAO önrész, 2.445 ezer Ft.

Szociális összevont ágazati pótlék és a bölcsődei pótlék időarányos jóváirt összege. A TASZII eredeti költségvetésében a szociális és bölcsődei területen dolgozók részére fizetendő összeg már kiadásként tervezésre került, melyet irányító szervi támogatással finanszírozunk. Az állami támogatás az általános tartalékot növeli.

MVM OVIT részvények értékesítéséből számazó bevétel, 2.860 ezer Ft.

Előző évi pénzmaradvány különbözet – telekvásárlásra szánt összeggel és Hévíz SK visszafizetendő támogatási előirányzattal - csökkentett része.

Polgármesteri Hivatal elvont maradványának összege, 16.697 ezer Ft.

Az eredeti költségvetésben III. 1. Buszpályaudvar áttelepítése a város dél-nyugati részébe beruházási jogcímen tervezett bruttó 25.574 ezer Ft előirányzat átcsoportosítása.

Ugyanakkor az általános tartalék nyújtott fedezetet több tervezett kiadásra. Ezek a következök:

* Településkép védelmének céljából létrehozandó Arculati kézikönyv külső vállalkozó bevonását biztosító összege, bruttó 5.715 ezer Ft.
* Festetics sétány kialakításására vonatkozó engedélyes és kiviteli tervek elkészítése, bruttó 3.000 ezer Ft.
* Polgármesteri Hivatalban létrehozandó biztonsági kamerarendszer, bruttó 1.500 ezer Ft.
* 9.797 ezer Ft összegű jurtalom keret kiegészítés a 99/2017.(III. 30.) Kt határozatnak megfelelően.
* 504 ezer Ft jutalomkeret a Parkoló Iroda részére.
* 65.300 ezer Ft önerő biztosítás a Hévíz Sk TAO pályázati önerő céljára a 120/2017. (IV. 21.) Kt határozatnak megfelelően.
* Biztonsági kamerarendszerek kialakítása: HeBi buszváró területén bruttó 508 ezer Ft és Árpád-kori templomterületén, bruttó 1.016 ezer Ft.
* HeBi kerékpárosrendszer 2017. évi működtetéséhez hiányzó előirányzat, 1.992 ezer Ft.
* A különböző pályázatokhoz átmenetileg biztosított forrás. („Transzforming your city” és „SportOverBorder” projekt).
* Gr. I. Festetics György Művelődési Központ részére biztosított többlettámogatás 13.567 ezer Ft (Rózsakert üvegmosóhelyiség vízdíj többlet kiadás, Mozi nagyterem belső átalakítás, „Mozi székfoglaló hét” kiadásai).
* Hévízi Kulturális Központ Nonprofit Kft. támogatásának összege 821 ezer Ft,
* Képviselő-testület 175/2017. (V. 25.) határozatában elrendelt telekvásárlás ellenértéke.
* GAMESZ-nél az , ASP rendszer használata miatt végzett túlmunka ellenértéke.
* Hévízi általános iskola iskolatej programjához szükséges támogatás, felosztható keretből már nem finanszírozható része, 783 ezer Ft.
* 2015. évi állami támogatások elszámolásának ellenőrzésekor feltárt visszafizetési kötelezettség
* Hévíz SK tárgyévi működési kiadások fedezéséhez szükséges többlettámogatás, 37.900 ezer Ft, valamint a weboldal fejlesztéséhez biztosított felhalmozási támogatás 3.670 ezer Ft.
* Sebességmérő beszerzése bruttó 727 ezer Ft.

Fenti növelő és csökkentő hatások eredőjeként az általános tartalék összege 15.470 ezer forintra módosul.

**Intézmények:** Minden intézmény esetében a *személyi juttatások és munkaadót terheló járulékok* előirányzatát növeli a 99/2017. (III. 30.) Képviselő-testületi határozatban megállapított 2017. évi jutalom keret és azt terhelő szociális hozzájárulási adó.

**Polgármesteri Hivatal**: ***működési pénzforgalmi kiadás előirányzata*** 1.087 ezer Ft-tal emelkedik. A személyi juttatások előirányzata 891 ezer Ft-tal, a *munkaadót terhelő járulék* előirányzata 196 ezer Ft-tal növekszik. A *személyi juttatások és munkaadót terheló járulékok* előirányzatás növeli:

* a 2017. évi jutalom keret felosztása a személyi juttatások előirányzatát 5.061 ezer forinttal a szociális hozzájárulási adót 1.113 ezer forinttal növeli.
* a gondnok hivatali állományba való visszahelyezése miatt 1.158 ezer forinttal nő a személyi juttatáaok és 255 ezer forinttal a munkaadót terhelő járulékok előirányzata.
* 6.500 ezer forint összegű irányító szerviműködési támogatás elvonása okozza a személyi juttatások 5.328 ezer Ft és a járulékok 1.172 ezer Ft összegű előirányzat csökkenését.

**GAMESZ:** Az intézmény ***működési pénzforgalmi kiadás előirányzata*** 10.284 ezer Ft-tal emelkedik. A személyi juttatások előirányzata 7.354 ezer Ft-tal, a *munkaadót terhelő járulék* előirányzata 1.335 ezer Ft-tal növekszik.

Az előirányzatokat a következő hatások befolyásolják:

* a 2017. évi jutalom keret felosztása a személyi juttatások előirányzatát 5.568 ezer forinttal a szociális hozzájárulási adót 1.225 ezer forinttal növeli.
* a közfoglalkoztatási szerződéssel alkalmazottak támogatása növeli 2.566 ezer forinttal a személyi juttatás és 282 ezer forinttal a munkaadót terhelő járulék előirányzatát.
* az intézmény az ASP rendszer bevezetése miatti rendkívüli munkavégzés miatt 461 ezer forint többlettámogatást kért, mely növeli 378 ezer forinttal a személyi juttatás és 83 ezer forinttal a munkaadót terhelő járulék előirányzatát.
* Gondnok július 1. napjával Polgármesteri Hivatal állományába való visszahelyezése csökkenti a hivatalnál ismertetett összeggel a két előirányzata. A csökkenés összege tartalmazza az öt havi bér és cafetéria miatti elvonást.

Dologi kiadások előirányzata 1.595 ezer forinttal emelkedik. A 2016. évi maradvány összegét dologi kiadás felhasználásra fordítja az intézmény.

Brunszvik Teréz Napközi Otthonos Óvoda ***működési pénzforgalmi kiadás előirányzata*** 3.387 ezer Ft-tal emelkedik.

2.776 ezer forinttal emelkedik a személyi juttatások és 611 ezer Ft-tal, a *munkaadót terhelő járulékok* előirányzata, mely a 2017. évi jutalomkeret felosztásából az intézményt érintő összeg.

28 ezer forinttal növekszik a dologi kiadások előirányzata. A 2016. évi maradvány összegét az intézmény dologi kiadásra használja fel.

**Gróf I. Festetics György Művelődési Központ *működési pénzforgalmi kiadás*** előirányzata 16.198 ezer forinttal növekszik.

Nő 5.951 ezer Ft-tal a *személyi juttatások* előirányzata és 1.309 ezer Ft-tal a *munkaadót terhelő járulék* előirányzata.

Ez az előirányzat módosítás alábbi módosításokhoz biztosítja a fedezetet:

* a 2017. évi jutalom keret felosztása a személyi juttatások előirányzatát 1.822 ezer forinttal, a szociális hozzájárulási adót 401 ezer forinttal növeli.
* kulturális területen dolgozó közalkalmazottak béremelkedését biztosító kulturális pótlék éves összege 4.129 ezer Ft, az azt terhelő játulék 908 ezer Ft.

8.902 ezer forinttal nő a dologi kiadások előirányzata. Az előirányzat növekedés az alábbi indokok miatt került tervezésre:

* A Képviselő-testület 86/2017.(III. 30.) határozata alapján 2.500 ezer Ft a II.Futó Fesztivál szervezésével kapcsolatos kiadások fedezete.
* Az intézmény kérelme alapján megemelésre kerül az előirányzat 8.530 ezer forinttal. Az előirányza emelés a következő kiadásokra biztosit fedezetet:
* 300 ezer Ft a Rózakert „üvegmosó helyiségének vízdíjával kapcsolatos többletkiadása,
* 6.950 ezer Ft a mozi nagytermének belső felújítására, karbantartására fordítható összeg. A felújítási munkákat a művelődési intézmény felügyelte és végezte az előzetes egyeztetések és tervek alapján. 130 db mozi szék beszerzésére rendelkeztek előirányzattal, a többi felmerülő kiadás fedezi az előirányzat emelés .
* 2017. február-március hónapban az intézmény szervezésében bonyolódott a mozi nagytermének teljes felújítása utáni ünnepélyes megnyító alkalmából szervezett ”Mozi székfoglaló hét” című rendezvénysorozat. A program nem szerepel a kiemelt dologi előirányzatok közötti rendezvények programterv 95 millió forintos keretében. A nyitóprogram költsége 1.280 ezer Ft.

A művelődési intézmény 2016. évi alaptevékenységének megállapított maradványa 2.553 ezer Ft, vállalkozási tevékenységének maradványa 355 ezer Ft. Az intézményt mindkét maradványt, összesen 2.872 ezer Ft összegben dologi kiadásra használja fel.

A maradványt 1% irányító szervhez történő befizetési kötelezettség terheli, melynek összege 36 ezer Ft.Ezzel az összeggel kialakításra került az intézménynél az elvonások, befizetések előirányzata. Befizetési kötelezettségét az intézmény teljesítette.

**TASZII:** A szociális intézmény ***működési pénzforgalmi kiadások*** előirányzata 9.546 ezer Ft-tal növekszik.

A személyi juttatások előirányzata 6.846 ezer Ft-tal, a *munkaadót terhelő járulék* előirányzata 1.229 ezer Ft-tal növekszik.

* a 2017. évi jutalom keret felosztása a személyi juttatások előirányzatát 4.334 ezer forinttal, a szociális hozzájárulási adót 953 ezer forinttal növeli.
* a közfoglalkoztatási szerződéssel alkalmazottak támogatása növeli 2.512 ezer forinttal a személyi juttatás és 276 ezer forinttal a munkaadót terhelő járulék előirányzatát.

A dologi kiadások előirányzatának növekedése 1.471 ezer Ft.

A 2016. évi maradvány összegét, 271 ezer forintot az intézmény dologi kiadásra használja fel.

Az intézmény lecserélte a régi Volkswagen Jetta személygépjárművét. Az új, Dácia átvételekor a régi autót 945 ezer Ft + 255 ezer Ft Áfa összegben számították be. A gépjármű értékesítésből származó összesen 1.200 ezer Ft bevételt, az intézmény az évvégéig felmerülő előre nem látott dologi kiadások fedezetére kívánja fordítani.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 1.307.642 ezer Ft-tal emelkedik.

Ez előirányzat módosulása az **Önkormányzatnál** jelenik meg.

1.132.274 ezer forinttal nő a *beruházások* és 6.500 ezer forinttal a *felújítások* előirányzata.

A felhalmozási kiadások célonkénti előirányzatát jelen rendelettervezet a 8. számú melléklete tartalmazza.

A felhalmozási kiadások előirányzat módosításában a Képviselő-testületi döntések átvezetése tükröződik. Ezek a következők:

* Arculati kézi könyv nettó 4.500 ezer Ft,
* Festetics sétány kialakítása nettó 2.362 ezer Ft,
* Polgármesteri Hivatal biztonsági kamerarendszer nettó 1.181 ezer Ft,
* Árpádkori templom biztonsági kamerarendszer nettó 800 ezer Ft,
* HeBi biztonsági kamerarendszer nettó 400 ezer Ft,
* Buszpályaudvar áthelyezéséhez szükséges telekvásárlások, 110.160 ezer Ft. A telekvásárlásokra vonatkozó határozatok az előirányzat kialaktásának forrását az előző évi maradvány felhasználásában jelölik meg. Jelen rendelettervezetünk alternatív megoldásként a területvásárlást hitelből finanszírozza. A felszabaduló 110.160 ezer Ft összeget, kötelezettséggel terhelt felhalmozási céltartalékba helyezi, így a terület vásárlásra a tulajdonosokkal való tárgyalás megkezdhető.
* 2 001. hrsz-ú 1.556 m2 területű földterület vásárlás, 10.000 ezer Ft.

További felhalmozási kiadásként jelenik meg:

* a Polgármesteri Hivatal két tárgyalójának felújítása, bruttó 6.500 ezer Ft összegben.
* Fenntartható közlekedés TOP 3.1.1-15-ZA1-2016-00007 projekt felhalmozési kiadás előirányzata bruttó138.221 ezer Ft.
* Nagyparkoló átalakítása címen tervezett bruttó 150.000 ezer Ft. Az előirányzat biztosítása hitelfelvételhez kapcsolódik. A hitel felvétele kormánynak engedélyhez kötött.
* Széchenyi utca fejlesztésének kivitelezésére tervezett előirányzat bruttó 665.000 ezer Ft összegű. Hasonlóen a fenti jogcímhez szintén hitelből fedezhető. Az eredeti költségvetés már tartalmazott 22.225 ezer Ft előirányzatot a fejlesztés előkészítésére. Az előirányzat összege 687.225 ezer forintra módosul.
* Városi térfigyelő rendszer kialakítására a rendelettervezet összesen bruttó 72.000 ezer Ft összegű előirányzatot tartalmaz. A megvalósításhoz hitel szükséges.

Az eredeti költségvetésben tervezett előirányzatok közül megszüntetésre kerül a buszpályaudvar áttelepítésére tervezett bruttó 25.574 ezer Ft összegű előirányzat. Az összeg az általános tartalék javára átcsoportosításra kerül.

*Felhalmozási célú pénzeszköz átadás Áht-n belülre:* Az előirányzat 50 ezer Ft összegben kialakításra kerül. Ez a Zala Megyei Önkormányzat részére átadott támogatás.

Felhalmozási célú pénzeszköz átadás Áht-n kívülre:

Az előirányzat 58.658 ezer forinttal emelkedik.

300 ezer forint támogatással járul hozzá az önkormányzat a Hévízi Evangélikus és Református Templom Építő és Fenntartó Alapítvány működési kiadásaihoz.

Hévíz SK TAO pályázat felhalmozási önrész 55.800 ezer Ft összegben kialakításra kerül. Ugyanakkor az eredeti költségvetés 2017. évi TAO önrésze a támogatási szerződés alapján 4.318 ezer Ft-ra csökken. Weblap fejlesztéshez igényelt támogatás 3.670 ezer Ft.

*Felhalmozási célú tartalék:* 110.160 ezer Ft összegű előirányzat kerül kialakításra, mint kötelezettségvállalással terhelt tartalék.

***Finanszírozási kiadások:***

A 2016. évben megelőlegezett tárgyévi *állami támogatás visszafizetésé*hez szükséges előirányzatot 1 ezer forinttal szükséges módosítani.

**IV. Létszám**

Jelenrendelet tervezet az önkormányzat és intézményei 2017. december 31-i létszám keretét 234 főre módosítja.

Létszámot, illetve létszámkeretet az Önkormányzat, a Polgármesteri Hivatal, a TASZII és a GAMESZ esetében szükséges változtatni.

Önkormányzatnál - a Képviselő-testület 131/2017. (IV. 27.) határozata alapján - 2017. június 1. napjától a Parkoló Iroda létszáma 1 fővel bővül. Parkoló ellenőri állás létesül. A határozat értelmében az álláshely 2017. november 1. napjával megszüntetésre kerül.

Év végére az Önkormábnyzat létszámkerete 6 főre módosul.

Polgármesteri Hivatalnál az eredeti költségvetésben 3 fő takarítói álláshely 2017. március 1. napjával átszervezésre került a GAMESZ–hez. A Képviselő-testület 31/2017. (II. 23.) határozata szerint 2017. május 10-ig a 3 fő takarítói álláshelyet meg kellett tartani. A takarítói létszám 2017. május 11. napjával kerül átszervezésre a GAMESZ intézményi létszámába, mely nappal a Polgármesteri Hivatal munkavállalóinak létszáma a korábbi 5 főről 2 főre csökken.

A hivatal köztisztviselői létszámát határozott időre – 2017. május 1. napjától megnöveli 2 fő adóellenőri álláshely, mely 2017. november 1. napjával megszüntetésre kerül.

2017. július 1. napjával a gondnok a GAMESZ közalkalmazotti létszámából visszakerül a Polgármesteri Hivatal létszámába.

Év végére a hivatal létszáma, illetve létszámkerete 39 főre módosul.

GAMESZ esetében, 2017. január 2. napjától átszervezésre kerülnek az engedélyezett álláshelyek. A megnövekedett feladatoknak megfelelően 1,5 fővel nő a konyhai dolgozók létszáma és ugyanennyivel csökken a takarítónői és mosónői létszám.

A Polgármesteri Hivatalnál már említett Képviselő-testületi döntés alapján az eredeti költségvetésben 2017. március 1-én megadott 2,5 fő takarítói álláshelyek megszünik. 2017. május 11. napjától kerül átszervezésre a hivataltól a 3 fő takarítói álláshely.

2017. július 1 napjával a gondnok visszakerül a polgármesteri Hivatal létszámába.

Ez alapján a GAMESZ 2017. december 31-i létszáma és létszámkerete 75,5 főre módosul.

TASZII: a szociális intézmény 1 fő kisgyermek nevelői létszám emelését kéri a 2017/2018. nevelési évre. A lezajlott bölcsődei beiratkozás alapján látható, hogy mindkét bölcsődei csoport teljes létszémmal fog működni a következő nevelési évben. A tervezhető kisgyermek létszámból két kisgyermek SNI-s. A szakmai létszám előírások ajánlott létszámként irják elő gyógypedagógiai asszisztens alkalmazását. A jelenlegi magas szinvonalú működtetés fenntartásához szükségesnek tartják speciális szakember napi jelenlétét 4 órában.

**V.**

**ÖSSZEFOGLALÓ**

A jelen előterjesztéssel benyújtott - 2017. évi költségvetés módosításáról szóló - rendelettervezet a város költségvetését 4.243.732 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

Hévíz, 2017. június 22.

**VI.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2017. évi költségvetéséről szóló 4/2017. (II. 13.) rendelet módosítása

**Költségvetési hatása:** A 2017. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a működési célú költségvetési és kiegészítő támogatások összegének módosulása, az Áht-n belülről és kívülről átvett pénzek összege, a közhatalmi, egyéb működési és felhalmozási többletbevételek - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az önkormányzat, valamennyi Intézményére vonatkozóan tartalmaz működési, valamint az önkormányzat esetében felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**VII.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |